**STATUTTER FOR RYFYLKE HESTESPORT KLUBBMESTERSKAP PRESISJONSKJØRING**

**Generelt**

Det skal arrangeres klubbmesterskap i presisjonskjøring hvert år, fortrinnsvis i de seks siste mnd i året. Klubbmesterskapet er åpent for kusker med gyldig fullstendig medlemskap i Ryfylke Hestesportsklubb, uavhengig av representasjonsklubb inneværende år.

Det er kun lov å starte med en hest i klubbmesterskapet. Kusken skal ha gyldig rytterlisens i NRYF og hesten skal være hesteregistrert hos NRYF.

Klubbmesterskapet skal gå i den klassen som gir flest mulig startende. Årsmøtet avgjør hvert år hvilket nivå klubbmesterskapet skal ha inneværende år. Klubbmesterskapsklassen skal tydelig merkes i proposisjonen hvis det er flere klasser på stevnet. Stevnet skal være enten klubb, utvidet klubb, eller distriktsstevne.

**Bedømning og premiering**

Klubbmesterskapet kjøres med bedømmelsen A0.

Det kreves minimum 3 startende for å avholde klubbmesterskap i presisjonskjøring. Ved 3 startende skal det allikevel deles ut gull, sølv og bronse.

**Kvalifisering**

Det er ingen kvalifiseringskrav utover generell kvalifisering iflg KR IX Kjøring.

Nedre alder for klubbmesterskap er f.o.m det året kusken fyller 10 år.

Ved spørsmål som ikke er avklart i statuttene, henvises det til KRI (Generelt konkurransereglement) og KRIX (Kjøring)

Statuttene er godkjent av årsmøtet 01.03.2023